pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พรุ่งนี้ ธ.ก.ส. เตรียมโอนเงินสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวเพิ่มกว่า 1,700 ล้านบาท
วันพฤหัสบดีที่ 1 ธันวาคม 2565
พรุ่งนี้ ธ.ก.ส. เตรียมโอนเงินสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวเพิ่มกว่า 1,700 ล้านบาท
ตามมติคณะรัฐมนตรี เมื่อวันที่ 15 พฤศจิกายน 2565 และมติคณะกรรมการ ธ.ก.ส. เมื่อวันที่ 21 พฤศจิกายน 2565 เห็นชอบให้ ธ.ก.ส. ดําเนินมาตรการช่วยเหลือและยกระดับรายได้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 15 พฤศจิกายน 2565 และมติคณะกรรมการ ธ.ก.ส. เมื่อวันที่ 21 พฤศจิกายน 2565 เห็นชอบให้ ธ.ก.ส. ดําเนินมาตรการช่วยเหลือและยกระดับรายได้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 ให้กับเกษตรกรที่ขึ้นทะเบียนผู้ปลูกข้าวกับกรมส่งเสริมการเกษตร กระทรวงเกษตรและสหกรณ์ ปีการผลิต 2565/66 ในอัตราไร่ละ 1,000 บาท และมีการโอนจ่ายรอบที่ 1 ไปแล้ว ในช่วงวันที่ 24-28 พฤศจิกายน 2565 ที่ผ่านมา จํานวนกว่า 50,615 ล้านบาท มีผู้ได้รับประโยชน์จํานวนกว่า 4.29 ล้านราย
โดยในวันพรุ่งนี้ (วันที่ 2 ธันวาคม 2565 ) ธ.ก.ส. จะโอนเงินรอบที่ 2 ให้แก่เกษตรกรผู้ปลูกข้าวทั่วประเทศ จํานวน 204,471 ราย เป็นจํานวนเงินกว่า 1,780 ล้านบาท
ทั้งนี้ เกษตรกรที่ขึ้นทะเบียนฯ สามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile และ A-Mobile Plus ตลอด 24 ชั่วโมง และจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ สําหรับเกษตรกรที่มีข้อสอบถามเกี่ยวกับโครงการดังกล่าวนี้ สามารถติดต่อสอบถามได้ที่ ธ.ก.ส. ทุกสาขาทั่วประเทศ
รัฐบาลไทย-ข่าวทำเนียบรัฐบาล-ธอส. เผย Moody’s คงอันดับเครดิตองค์กร อยู่ที่ระดับ Baa1 และแนวโน้มระดับ Stable ถือเป็นอันดับความน่าเชื่อถือในระดับสูงสำหรับสถาบันการเงินในประเทศไทย
วันพฤหัสบดีที่ 1 ธันวาคม 2565
ธอส. เผย Moody’s คงอันดับเครดิตองค์กร อยู่ที่ระดับ Baa1 และแนวโน้มระดับ Stable ถือเป็นอันดับความน่าเชื่อถือในระดับสูงสําหรับสถาบันการเงินในประเทศไทย
Moody's สถาบันการจัดอันดับเครดิตระดับสากล คงอันดับเครดิตองค์กรของ ธอส. ในระดับ Baa1 และแนวโน้มอันดับเครดิตของ ธอส. ในระดับคงที่ (Stable)
ธนาคารอาคารสงเคราะห์ เผย Moody's สถาบันการจัดอันดับเครดิตระดับสากล คงอันดับเครดิตองค์กรของ ธอส. ในระดับ Baa1 และแนวโน้มอันดับเครดิตของ ธอส. ในระดับคงที่ (Stable) ถือเป็นอันดับความน่าเชื่อถือในระดับสูงสําหรับสถาบันการเงินในประเทศไทย สะท้อนความแข็งแกร่งทางการเงินของธนาคาร และบริหารจัดการ NPL ได้อย่างมีประสิทธิภาพ
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า Moody’s Investors Service สถาบันจัดอันดับเครดิตระดับสากล ประกาศคงอันดับเครดิตองค์กรของ ธอส. ในระดับ “Baa1” รวมทั้งแนวโน้มอันดับเครดิตของ ธอส. ที่ระดับ “คงที่” (Stable) ถือเป็นอันดับความน่าเชื่อถือในระดับสูงสําหรับสถาบันการเงินในประเทศไทย สะท้อนถึงความแข็งแกร่งทางด้านการเงิน และมีสภาพคล่องที่มั่นคง ทั้งในปี 2565 และ
ปี 2566 โดย ณ วันที่ 30 มิถุนายน 2565 มีสินทรัพย์ที่อยู่ในระดับทรงตัวรวมจํานวน 1.58 ล้านล้านบาท
ทั้งนี้ ที่ผ่านมาธนาคารสามารถปล่อยสินเชื่อให้กับประชาชนที่มีรายได้น้อยถึงปานกลางให้มีที่อยู่อาศัยเป็นของตนเองได้มากกว่า 4 ล้านครอบครัว ซึ่งเป็นไปตามพันธกิจ “ทําให้คนไทยมีบ้าน” มาอย่างต่อเนื่อง โดย ณ เดือนตุลาคม 2565 สามารถปล่อยสินเชื่อใหม่ได้ถึง 227,788 ล้านบาท สูงกว่าเป้าหมายที่ตั้งไว้ในปี 2565 ที่ 226,423 ล้านบาท ขณะที่การจัดทํามาตรการช่วยเหลือลูกค้าที่ได้รับผลกระทบด้านรายได้จาก COVID-19 มากกว่า 22 มาตรการ ทําให้คาดว่าสินเชื่อที่ไม่ก่อให้เกิดรายได้ (NPL) ของธนาคารจะเพิ่มขึ้นเพียงเล็กน้อยในปี 2566 หรืออยู่ในระดับต่ํากว่า 5% ของสินเชื่อคงค้าง ขณะเดียวกันยังมีการตั้งสํารองหนี้สูญไว้สูงถึง 185% ของ NPL และมีอัตราส่วนเงินกองทุนของธนาคารในปี 2566 อยู่ที่ 14 -15% สะท้อนว่าธนาคารมีความแข็งแกร่งและมีเสถียรภาพและสามารถขับเคลื่อนภารกิจของธนาคาร เพื่อทําให้คนไทยมีบ้านได้อย่างมั่นคงและยั่งยืนต่อไป
รัฐบาลไทย-ข่าวทำเนียบรัฐบาล-สธ.ขับเคลื่อนนโยบาย 2566 มุ่งเน้น “คนไทยสุขภาพดี เศรษฐกิจมั่งคั่ง
วันพฤหัสบดีที่ 1 ธันวาคม 2565
สธ.ขับเคลื่อนนโยบาย 2566 มุ่งเน้น “คนไทยสุขภาพดี เศรษฐกิจมั่งคั่ง
กระทรวงสาธารณสุข จัดพิธีลงนามคํารับรองการปฏิบัติงานผู้บริหารกระทรวงสาธารณสุข ประจําปี 2566  มุ่งเน้น “คนไทยสุขภาพดี เศรษฐกิจมั่งคั่ง” ภายใต้กรอบ 14 แผนงาน 37 โครงการ และ 59 ตัวชี้วัด
วันนี้ (1 ธันวาคม 2565 ) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีลงนามคํารับรองการปฏิบัติงาน (Performance Agreement : PA) ประจําปี 2566 ระหว่างปลัดกระทรวงสาธารณสุข รองปลัดกระทรวงสาธารณสุข อธิบดี อธิการบดี กับรัฐมนตรีว่าการกระทรวงสาธารณสุข และรัฐมนตรีช่วยว่าการกระทรวงสาธารณสุข
นายอนุทินกล่าวว่า ในปีงบประมาณ 2566 กระทรวงสาธารณสุข ได้จัดทําแผนปฏิบัติราชการ ตามแผนยุทธศาสตร์ 20 ปี ภายใต้กรอบ 14 แผนงาน 37 โครงการ และ 59 ตัวชี้วัด โดยมุ่งเน้นให้ “คนไทยสุขภาพดี เศรษฐกิจมั่งคั่ง : Health for Wealth” สู่เป้าหมาย “ประชาชนแข็งแรง เศรษฐกิจไทยเข้มแข็ง ประเทศไทยแข็งแรง” และขับเคลื่อนนโยบายใน 5 ประเด็นสําคัญ คือ 1.ประชาชนเข้าถึงบริการสุขภาพได้มากขึ้น อย่างเป็นธรรม สะดวก และรวดเร็ว พร้อมดูสุขภาพปฐมภูมิที่บ้านและชุมชนด้วยกลไก 3 หมอ 2.การยกระดับการเสริมสร้างสุขภาพ เพื่อคนไทยแข็งแรง สื่อสารเรื่องการดูแลสุขภาพให้ประชาชนเข้าถึงได้ง่าย ถูกต้อง ปลอดภัย ทันสมัย 3.ผู้สูงอายุได้รับการดูแลอย่างเป็นระบบและทั่วถึง 4.นําสุขภาพขับเคลื่อนเศรษฐกิจ ส่งเสริมสมุนไพรและภูมิปัญญาไทยขยายโอกาสสู่การเป็นศูนย์กลางการบริการสุขภาพ (Health Hub) และการท่องเที่ยวเชิงสุขภาพสู่ประชาคมโลก สร้างเศรษฐกิจและเพิ่มรายได้ให้กับประชาชน และ 5.ข้อมูลสุขภาพต้องเป็นของประชาชนและเพื่อประชาชนโดยจัดทําระบบฐานข้อมูลดิจิทัลเชื่อมโยงข้อมูลสุขภาพ ประชาชนได้ประโยชน์ในการดูแลสุขภาพตนเองและสามารถใช้บริการสาธารณสุขได้ทุกที่อย่างต่อเนื่อง
ทั้งนี้ เพื่อให้มีการขับเคลื่อนนโยบายของกระทรวงสาธารณสุขไปสู่การปฏิบัติที่มีประสิทธิภาพและเสริมสร้างการบริหารกิจการบ้านเมืองที่ดี จึงมีการการจัดทําคํารับรองการปฏิบัติราชการ หรือ PA ซึ่งถือเป็นเครื่องมือสําคัญที่นําไปสู่การประเมินผลการปฏิบัติงาน เป็นตัวชี้วัด และความรับผิดชอบต่อผลสําเร็จตามข้อตกลงร่วมกันที่จะทํางานให้บรรลุเป้าหมาย เกิดประสิทธิภาพและคุณภาพการให้บริการ ผู้รับบริการมีความพึงพอใจ นําไปสู่ความสําเร็จในการดูแลสุขภาพประชาชนได้อย่างยั่งยืน โดยจะมีการติดตามความคืบหน้ารอบ 3, 6, 9 และ 12 เดือน
************************************1 ธันวาคม 2565
รัฐบาลไทย-ข่าวทำเนียบรัฐบาล-​วธ.ปลูกจิตสำนึกเยาวชนชายแดนใต้เสริมสร้างความรักชาติ ศาสนาและพระมหากษัตริย์ สร้างสังคมพหุวัฒนธรรมที่เข้มแข็ง
วันพฤหัสบดีที่ 1 ธันวาคม 2565
​วธ.ปลูกจิตสํานึกเยาวชนชายแดนใต้เสริมสร้างความรักชาติ ศาสนาและพระมหากษัตริย์ สร้างสังคมพหุวัฒนธรรมที่เข้มแข็ง
​วธ.ปลูกจิตสํานึกเยาวชนชายแดนใต้เสริมสร้างความรักชาติ ศาสนาและพระมหากษัตริย์ สร้างสังคมพหุวัฒนธรรมที่เข้มแข็ง
วธ.ปลูกจิตสํานึกเยาวชนชายแดนใต้เสริมสร้างความรักชาติ ศาสนาและพระมหากษัตริย์ สร้างสังคมพหุวัฒนธรรมที่เข้มแข็ง
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า กระทรวงวัฒนธรรม (วธ.) มีนโยบายในการแก้ปัญหาจังหวัดชายแดนภาคใต้โดยการนํามิติทางด้านศาสนา ศิลปะ และวัฒนธรรม ขับเคลื่อนยุทธศาสตร์ด้านความมั่นคง การสร้างความปรองดองและความสันติสุขในพื้นที่จังหวัดชายแดนใต้ สามารถดําเนินชีวิตร่วมกันอย่างปกติสุขในสังคมที่มีความหลากหลายทางวัฒนธรรม นั้น ในปีงบประมาณ พ.ศ. 2566 วธ. โดยสํานักงานวัฒนธรรมจังหวัดปัตตานี จัดโครงการพัฒนาสังคมพหุวัฒนธรรมที่เข้มแข็งและเสริมสร้างการมีส่วนร่วมของทุกภาคส่วน ภายใต้ชื่อกิจกรรมว่า พลังเยาวชนศาสนิกสัมพันธ์เทิดทูนสถาบันพระมหากษัตริย์ โดยบูรณาการงบประมาณจากสํานักงานปลัดกระทรวงวัฒนธรรมและกรมการศาสนา เพื่อสร้างการรับรู้และสํานึกในพระมหากรุณาธิคุณของสถาบันพระมหากษัตริย์ที่มีต่อปวงชนชาวไทย ส่งเสริมการอยู่ร่วมกันในสังคมพหุวัฒนธรรมอย่างมีความสุข เกิดการยอมรับและเคารพในความหลากหลายทางเชื้อชาติ ศาสนาและวัฒนธรรม และเกิดจิตสํานึกในเรื่องความสมานฉันท์บนความหลากหลายทางศาสนาและวัฒนธรรมอยู่ร่วมกันอย่างสันติสุข นําหลักธรรมทางศาสนา น้อมนําหลักปรัชญาของเศรษฐกิจพอเพียงมาประพฤติปฏิบัติในการดําเนินชีวิต โดยมีผู้เข้าร่วมโครงการฯ 120 คน ประกอบด้วย นักเรียนระดับชั้นมัธยมศึกษาตอนปลาย ครูอาจารย์ และเจ้าหน้าที่สํานักงานวัฒนธรรมจังหวัดปัตตานี ดําเนินการระหว่างวันที่ 28 พฤศจิกายน – 2 ธันวาคม 2565
ปลัดวธ. กล่าวอีกว่า สําหรับกิจกรรม ประกอบด้วย การเสวนาศาสนิกสัมพันธ์ หัวข้อ “การอยู่ร่วมกันในสังคมพหุวัฒนธรรม” และ บรรยายให้ความรู้ หัวข้อ “สถาบันพระมหากษัตริย์กับสังคมไทย” การรับฟังบรรยายจากผู้อํานวยการสถาบันเอเชียตะวันออกศึกษา มหาวิทยาลัยธรรมศาสตร์ เรื่อง “เรียนรู้อย่างเข้าใจบนวิถีพหุวัฒนธรรม” คณะผู้เข้าร่วมกิจกรรม เข้าเยี่ยมคารวะและรับฟังโอวาท จากจุฬาราชมนตรี ผู้บริหาร วธ. ศึกษาดูงานวิถีพหุวัฒนธรรม ณ ชุมชนคุณธรรมกุฎีจีน กรุงเทพมหานคร หอศิลป์แห่งชาติ พิพิธภัณฑสถานแห่งชาติ พระนคร เยี่ยมชมโครงการชั่งหัวมันตามพระราชดําริและอุทยานราชภักดิ์ จังหวัดประจวบคีรีขันธ์ ศูนย์การเรียนรู้วิถีชุมชนเศรษฐกิจพอเพียง “นาโปแก” และชุมชนท่องเที่ยวทะเลน้อย จังหวัดพัทลุง โครงการดังกล่าวจะทําให้เยาวชนเกิดความตระหนักในความรักชาติ ศาสนาและพระมหากษัตริย์ ร่วมเป็นกําลังสําคัญในการสร้างความสมานฉันท์ให้เกิดขึ้นในสังคมอย่างเข้มแข็ง และขอเป็นกําลังใจให้กับผู้ปฏิบัติงานทุกท่านในการขับเคลื่อนงานศาสนา ศิลปะและวัฒนธรรม โดยการมีส่วนร่วมของหน่วยงาน องค์กรเครือข่าย กลุ่มผู้นําศาสนาและประชาชนในพื้นที่ ส่งเสริมให้เกิดความสามัคคี ความรักชาติ ประชาชนสามารถอยู่ร่วมกันได้อย่างสันติสุขภายใต้สังคมพหุวัฒนธรรม ซึ่งเอื้อต่อการพัฒนาและแก้ไขปัญหาจังหวัดชายแดนภาคใต้ในทุกมิติที่เกี่ยวข้องต่อไป
รัฐบาลไทย-ข่าวทำเนียบรัฐบาล-กรมบัญชีกลางมอบรางวัลองค์กรที่มีความเป็นเลิศฯ ประจำปีงบประมาณ พ.ศ. 2564 ให้กับหน่วยงานที่ผ่านการประเมิน 44 หน่วยงาน และ 7 จังหวัด
วันพฤหัสบดีที่ 1 ธันวาคม 2565
กรมบัญชีกลางมอบรางวัลองค์กรที่มีความเป็นเลิศฯ ประจําปีงบประมาณ พ.ศ. 2564 ให้กับหน่วยงานที่ผ่านการประเมิน 44 หน่วยงาน และ 7 จังหวัด
กรมบัญชีกลางจัดพิธีมอบรางวัลองค์กรที่มีความเป็นเลิศในการบริหารจัดการด้านการเงินการคลัง ครั้งที่ 8 ประจําปีงบประมาณ พ.ศ. 2564 โดยมีนายกรัฐมนตรี เป็นประธานในพิธีมอบรางวัลฯ ณ ตึกสันติไมตรี ทําเนียบรัฐบาล
นางสาวกุลยา ตันติเตมิท อธิบดีกรมบัญชีกลาง เปิดเผยว่า ในวันนี้ (1 ธ.ค. 65) กรมบัญชีกลางจัดพิธีมอบรางวัลองค์กรที่มีความเป็นเลิศในการบริหารจัดการด้านการเงินการคลัง ครั้งที่ 8 ประจําปีงบประมาณ พ.ศ. 2564 ให้แก่หน่วยงานที่ผ่านการประเมินผลการปฏิบัติงานของหน่วยงานตามขั้นตอนการบริหารด้านการเงินการคลัง 5 มิติ ได้แก่ มิติด้านการจัดซื้อจัดจ้าง มิติด้านการเบิกจ่าย มิติด้านการบัญชีภาครัฐ มิติด้านการตรวจสอบภายในภาครัฐ และมิติด้านปลอดความรับผิดทางละเมิด ซึ่งแต่ละมิติได้มีการปรับปรุงเกณฑ์ให้เหมาะสม และสอดคล้องกับสถานการณ์ปัจจุบัน โดยในปีนี้ได้รับเกียรติจากพลเอก ประยุทธ์ จันทร์โอชา นายกรัฐมนตรี เป็นประธานในพิธีมอบรางวัลฯ ณ ตึกสันติไมตรี ทําเนียบรัฐบาล
สําหรับปีงบประมาณ พ.ศ. 2564 มีหน่วยงานที่ได้รับรางวัล จํานวน 44 หน่วยงาน และ 7 จังหวัด รวมทั้งสิ้น 103 รางวัล ประกอบด้วย 11 ประเภทรางวัล ได้แก่ 1. รางวัลประกาศเกียรติคุณด้านการจัดซื้อจัดจ้าง 2. รางวัลประกาศเกียรติคุณ ด้านการเบิกจ่าย 3. รางวัลประกาศเกียรติคุณด้านการบัญชีภาครัฐ 4. รางวัลประกาศเกียรติคุณด้านการตรวจสอบภายในภาครัฐ 5. รางวัลประกาศเกียรติคุณด้านปลอดความรับผิดทางละเมิด 6. รางวัลบุคคล/ทีมงานที่มีความเป็นเลิศในการบริหารจัดการด้านการเงินการคลัง 7. รางวัลองค์กรที่มีความเป็นเลิศรายด้าน 8. รางวัลประกาศเกียรติคุณหน่วยงานที่มีการพัฒนาการปฏิบัติงานด้านการเงินการคลัง 9. รางวัลประกาศเกียรติคุณส่งเสริมความเป็นเลิศในการบริหารจัดการด้านการเงินการคลัง 10. รางวัลองค์กรที่มีความเป็นเลิศในด้านบริหารจัดการด้านการเงินการคลัง (ถ้วยรวม) และ 11. ใบประกาศการผ่านเกณฑ์การประเมินมาตรฐานรางวัลองค์กรที่มีความเป็นเลิศในการบริหารจัดการด้านการเงินการคลัง
“รางวัลองค์กรที่มีความเป็นเลิศในการบริหารจัดการด้านการเงินการคลัง มีวัตถุประสงค์เพื่อส่งเสริมการปฏิบัติงานด้านการเงินการคลังในภาพรวมของส่วนราชการให้มีประสิทธิภาพ ถือเป็นรางวัลอันทรงเกียรติ และเป็นความภาคภูมิใจของหน่วยงานที่สามารถใช้จ่ายเงินงบประมาณอย่างคุ้มค่า มีประสิทธิภาพ โปร่งใส เป็นการส่งเสริมให้การปฏิบัติงาน ประสบความสําเร็จตามที่ตั้งไว้ พร้อมกันนี้กรมบัญชีกลางยังคงมุ่งมั่น ให้ความสําคัญกับการกํากับดูแล และบริหารการใช้จ่ายเงินของแผ่นดินให้เกิดประโยชน์สูงสุด เพื่อพัฒนาประสิทธิภาพด้านการบริหารจัดการด้านการเงินการคลังภาครัฐ ซึ่งเป็นการส่งเสริมการปฏิบัติงานด้านการเงินการคลังในภาพรวมของประเทศ ให้สอดคล้องกับวิสัยทัศน์ “กํากับดูแลและบริหารการใช้จ่ายเงินของแผ่นดินให้เกิดประโยชน์สูงสุด” ต่อไป อธิบดีกรมบัญชีกลาง กล่าวทิ้งท้าย
รัฐบาลไทย-ข่าวทำเนียบรัฐบาล-"ทิพานัน" โชว์ผลสำเร็จโครงการข้าวรักษ์โลก BCG โมเดล เพิ่มรายได้ชาวนา  ลดต้นทุนการผลิตได้จริง ย้ำ "พล.อ.ประยุทธ์" พอใจและติดตามโครงการต่อเนื่อง
วันพฤหัสบดีที่ 1 ธันวาคม 2565
"ทิพานัน" โชว์ผลสําเร็จโครงการข้าวรักษ์โลก BCG โมเดล เพิ่มรายได้ชาวนา  ลดต้นทุนการผลิตได้จริง ย้ํา "พล.อ.ประยุทธ์" พอใจและติดตามโครงการต่อเนื่อง
"ทิพานัน" โชว์ผลสําเร็จโครงการข้าวรักษ์โลก BCG โมเดล เพิ่มรายได้ชาวนา  ลดต้นทุนการผลิตได้จริง ย้ํา "พล.อ.ประยุทธ์" พอใจและติดตามโครงการต่อเนื่อง
วันนี้ (1 ธ.ค.65) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และ รัฐมนตรีว่าการกระทรวงกลาโหม พอใจผลการติดตามโครงการข้าวรักษ์โลกBCG Model นําร่องระยะที่ 1 ที่จ.เชียงราย โดยข้าวรักษ์โลก ซึ่งเป็นแนวคิดการปลูกข้าวแนวใหม่ของชาวนาไทย โดยความร่วมมือของสมาคมพัฒนาเศรษฐกิจเกษตรรักษ์โลก ผู้ดําเนินการและดูแล สํานักงานกองทุนหมู่บ้านและชุมชนเมืองแห่งชาติ รวมถึงกรมการข้าว และสํานักนายกรัฐมนตรี ส่งเสริมการปรับเปลี่ยนกระบวนการทํานาใหม่ อย่างยั่งยืน ซึ่งปลอดภัยต่อทั้งผู้ผลิตและผู้บริโภค ตามนโยบายรัฐบาลที่สนับสนุน เกษตรปลอดภัยอาหารปลอดภัย อีกทั้งยังมีเป้าหมายไปสู่การเป็นครัวโลก
จากรายงานผลการปลูกข้าวในพื้นที่รวม 10,000 ไร่ ใน 7 จังหวัดที่เข้าร่วมโครงการ คือ จังหวัดเชียงราย บุรีรัมย์ สุรินทร์ ศรีสะเกษ อุบลราชธานี มหาสารคาม และร้อยเอ็ด
1. ลดต้นทุนการผลิตได้ 2,000 บาท/ไร่ (จากเดิมต้นทุน4,500 บาท/ไร่ ลดเหลือ 2,500 บาท/ไร่)
2. สามารถเพิ่มผลผลิตเฉลี่ย จากเดิม 300-350 กิโลกรัม/ไร่ เพิ่มเป็น 600-620 กิโลกรัม/ไร่
3. เกษตรกรไม่ต้องสัมผัสสารเคมี โดยเปลี่ยนมาใช้จุลินทรีย์เพื่อการเกษตร แทนการใช้ปุ๋ยเคมี สารเคมี ยาฆ่าแมลง และยาฆ่าหญ้า ทําให้ไม่มีมลพิษตกค้างรอบแปลงนา
4.ผลผลิตข้าวที่มีคุณภาพดี ไม่มีปนเปื้อน ได้รับการรับรองมาตรฐานเกษตรอินทรีย์ และมาตรฐานเกษตรปลอดภัย (GAP) ซึ่งเป็นที่ต้องการของตลาด ทําให้ขายได้ในราคาที่ดีขึ้น ดังนั้นจึงทําให้เกษตรกรมีรายได้เพิ่มมากขึ้น
ทั้งนี้“ข้าวรักษ์โลก”ได้ผ่านสายตาชาวโลกบนเวที การประชุมเอเปคที่เพิ่งผ่านพ้นไป และแจกให้กับสื่อมวลชนต่างประเทศที่เข้าร่วมงานด้วย
----------------
รัฐบาลไทย-ข่าวทำเนียบรัฐบาล-รมว.พม. เชิญอุดหนุนของขวัญปีใหม่จากผลิตภัณฑ์งานฝีมือกลุ่มเปราะบาง ในงาน “ICONSIAM WORLD OF GIFTS 2022”
วันพฤหัสบดีที่ 1 ธันวาคม 2565
รมว.พม. เชิญอุดหนุนของขวัญปีใหม่จากผลิตภัณฑ์งานฝีมือกลุ่มเปราะบาง ในงาน “ICONSIAM WORLD OF GIFTS 2022”
รมว.พม. เชิญอุดหนุนของขวัญปีใหม่จากผลิตภัณฑ์งานฝีมือกลุ่มเปราะบาง ในงาน “ICONSIAM WORLD OF GIFTS 2022”
วันนี้ (1 ธ.ค. 65) เวลา 14.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดงาน “ICONSIAM WORLD OF GIFTS 2022” ซึ่งจัดขึ้นระหว่างวันที่ 1 ธันวาคม 2565 - 9 มกราคม 2566 เพื่อจําหน่ายผลิตภัณฑ์สินค้าของคนไทยสําหรับเป็นของขวัญและของฝากในช่วงเทศกาลส่งท้ายปีเก่า 2565 ต้อนรับปีใหม่ 2566 โดยมีผู้บริหารกระทรวง พม. คุณสุมา วงษ์พันธุ์ ผู้ช่วยกรรมการผู้จัดการใหญ่ บริษัท ไอคอนสยาม จํากัด และผู้แทนหน่วยงานภาคีเครือข่าย เข้าร่วมงาน ณ เจริญนคร ฮอลล์ ชั้น M ไอคอนสยาม
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) ได้ขับเคลื่อนงานส่งเสริมและพัฒนาคุณภาพชีวิตของประชาชนทุกกลุ่มเป้าหมาย โดยเฉพาะการพัฒนาอาชีพ ตั้งแต่กระบวนการฝึกทักษะ พัฒนาความรู้ด้านเทคโนโลยี ความรู้ด้านการประกอบธุรกิจ ตลอดจนส่งเสริมช่องทางการตลาด เพื่อมุ่งหวังให้ประชาชนมีอาชีพ มีรายได้ที่มั่นคง สามารถดูแลตนเองและครอบครัวให้มีคุณภาพชีวิตที่ดี อีกทั้งบูรณาการความร่วมมือกับหน่วยงานภาคีเครือข่ายทุกภาคส่วนทั้งภาครัฐ ภาคเอกชน และภาคประชาสังคม เพื่อมีส่วนร่วมในการพัฒนาคนและสังคมอย่างยั่งยืน โดยไม่ทิ้งใครไว้ข้างหลัง ตามนโยบายของรัฐบาล
วันนี้ กระทรวง พม. ได้ร่วมกับบริษัท ไอคอนสยาม จํากัด และภาคีเครือข่าย ร่วมกันจัดงาน “ICONSIAM WORLD OF GIFTS 2022” เพื่อส่งเสริมและสนับสนุนผลิตภัณฑ์สินค้าของคนไทยสําหรับเป็นของขวัญและของฝากในช่วงเทศกาลส่งท้ายปีเก่า 2565 ต้อนรับปีใหม่ 2566 โดยบริษัท ไอคอนสยาม จํากัด ได้สนับสนุนพื้นที่โดยไม่คิดค่าใช้จ่าย ให้กับกระทรวง พม. ได้นําผลิตภัณฑ์สินค้าจากกลุ่มเป้าหมายและเครือข่ายที่เป็นกลุ่มอาชีพสตรีและครอบครัว คนพิการ และกลุ่มเปราะบาง รวมถึงผลิตภัณฑ์งานฝีมือของผู้รับบริการในความดูแลของหน่วยงานในสังกัดกระทรวง พม. ภายใต้แบรนด์ “ทอฝัน by พม.” มาร่วมจําหน่ายภายในงานดังกล่าว ตั้งแต่วันนี้ถึงวันที่ 15 ธันวาคม 2565
นายจุติ กล่าวเพิ่มเติมว่า สําหรับงานนี้ ไม่ใช่เป็นเพียงงานจําหน่ายของขวัญอย่างเดียว แต่เป็นการบอกถึงสัญลักษณ์ว่า รักประเทศไทย รักคนไทย รักผู้ผลิตไทย ขอให้ท่านมองมากกว่าของขวัญและความคุ้มค่า เพราะเป็นกําลังใจให้ผู้ผลิตจากฝีมือคนไทยที่ทุ่มเท ซึ่งเราได้ฝึกอาชีพให้กับผู้ไม่มีโอกาสให้มีโอกาส โดยเงินค่าส่วนแบ่งที่ผู้ผลิตได้ ถึงแม้จะไม่มาก แต่มีความหมายมากสําหรับคนที่ไม่มี ซึ่งนอกจากท่านจะได้ซื้อของขวัญให้คนที่เรารักแล้ว ผู้ผลิตไทยยังได้รับน้ําใจจากเราไปด้วย ทั้งนี้ ขอเชิญทุกท่านช่วยอุดหนุนผลิตภัณฑ์งานฝีมือของกลุ่มเปราะบางและภาคีเครือข่ายของกระทรวง พม. ในงาน “ICONSIAM WORLD OF GIFTS 2022” ตั้งแต่วันนี้ถึงวันที่ 15 ธันวาคม 2565 ณ เจริญนคร ฮอลล์ ชั้น M ไอคอนสยาม
รัฐบาลไทย-ข่าวทำเนียบรัฐบาล-พม. จัดงานสมัชชาเครือข่ายคนพิการระดับชาติ ครั้งที่ 2 ระดมพลังสร้างโอกาส เข้าถึงสิทธิสวัสดิการอย่างเสมอภาค
วันพฤหัสบดีที่ 1 ธันวาคม 2565
พม. จัดงานสมัชชาเครือข่ายคนพิการระดับชาติ ครั้งที่ 2 ระดมพลังสร้างโอกาส เข้าถึงสิทธิสวัสดิการอย่างเสมอภาค
พม. จัดงานสมัชชาเครือข่ายคนพิการระดับชาติ ครั้งที่ 2 ระดมพลังสร้างโอกาส เข้าถึงสิทธิสวัสดิการอย่างเสมอภาค
วันนี้ (1 ธ.ค. 65) เวลา 09.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดงานสมัชชาเครือข่ายคนพิการระดับชาติ ครั้งที่ 2 (พ.ศ. 2565 – 2567) พร้อมกล่าวถึงบทบาทของกระทรวงการพัฒนาสังคมและความมั่นคงของมนุษย์ (พม.) กับการส่งเสริมการมีส่วนร่วมของคนพิการ โดยมีนางสาวสราญภัทร อนุมัติราชกิจ อธิบดีกรมส่งเสริมและพัฒนาคุณภาพชีวิตคนพิการ ผู้นําคนพิการ ผู้แทนส่วนท้องถิ่น และผู้แทนภาคีเครือข่ายด้านคนพิการ เข้าร่วม ณ อาคารรัฐประศาสนภักดี (อาคาร B) ศูนย์ราชการเฉลิมพระเกียรติ 80 พรรษา 5 ธันวาคม 2550 ถนนแจ้งวัฒนะ กรุงเทพฯ
นายอนุกูล กล่าวว่า กระทรวงการพัฒนาสังคมและความมั่นคงของมนุษย์ (พม.) ในฐานะหน่วยงานหลักของภาครัฐในการขับเคลื่อนงานพัฒนาสังคม โดยบูรณาการความร่วมมือกับภาคีเครือข่ายทุกภาคส่วน เพื่อการพัฒนา สร้างโอกาส ความเสมอภาค และความเป็นธรรมในสังคม นําไปสู่การพัฒนาคุณภาพชีวิตของประชาชนทุกกลุ่มเป้าหมาย โดยไม่ทิ้งใครไว้ข้างหลัง ตามนโยบายของรัฐบาล สําหรับคนพิการถือเป็นกลุ่มเป้าหมายของกระทรวง พม. ซึ่งปัจจุบัน มีคนพิการที่ได้รับมีบัตรประจําตัวคนพิการกว่า 2 ล้านคน คิดเป็นร้อยละ 3.20 ของประชากรทั้งประเทศ โดย กระทรวงพม. ได้ดําเนินการส่งเสริมและพัฒนาคุณภาพชีวิตคนพิการอย่างต่อเนื่อง ให้สามารถใช้ชีวิตในสังคมได้อย่างเสมอภาค ด้วยการเข้าถึงสิทธิและสวัสดิการได้อย่างเท่าเทียมและเป็นธรรม อีกทั้งมีการอบรมเสริมสร้างศักยภาพเครือข่ายด้านการพัฒนาคุณภาพชีวิตคนพิการ ตลอดจนส่งเสริมความรู้ ความเข้าใจเกี่ยวกับสิทธิ สวัสดิการของคนพิการและประชาชนทั่วไป ซึ่งเครือข่ายดังกล่าวถือเป็นกลไกสําคัญในการเฝ้าระวัง ดูแล คุ้มครองสิทธิคนพิการและผู้สูงอายุในพื้นที่
นายอนุกูล กล่าวต่อไปว่า สําหรับงานสมัชชาเครือข่ายคนพิการระดับชาติ ถือเป็นเครื่องมือพัฒนานโยบายสาธารณะเพื่อสุขภาพที่มุ่งเน้นการมีส่วนร่วมด้วยพลัง 3 ภาค ได้แก่ พลังทางความคิด พลังทางสังคม และพลังรัฐ ซึ่งกระทรวง พม. ให้ความสําคัญในการรับฟังความคิดเห็นของทุกภาคส่วน เพื่อนําข้อเสนอแนะไปใช้ประโยชน์ในการขับเคลื่อนการพัฒนาคนพิการให้สามารถตอบสนองต่อความต้องการของคนพิการได้อย่างเหมาะสม โดยผลจากการประชุมสมัชชาเครือข่ายด้านคนพิการระดับภูมิภาค เป็นสิ่งที่สะท้อนให้เห็นถึงปัญหาและความต้องการที่เกิดขึ้นในระดับพื้นที่จากผู้ที่ปฏิบัติงานด้านคนพิการ และเครือข่ายองค์กรคนพิการอย่างแท้จริง
นายอนุกูล กล่าวเพิ่มเติมว่า ทั้งนี้ ขอชื่นชมคนพิการที่มีความยืนหยัดและกล้าหาญในการใช้ชีวิต ซึ่งหวังเป็นอย่างยิ่งว่าการประชุมครั้งนี้จะได้ข้อเสนอใหม่ๆ เพิ่มเติม เพื่อการทํางานสําหรับคนพิการในการเข้าถึงโอกาสของคนพิการ รวมทั้งสิทธิ สวัสดิการต่างๆ อีกทั้งเครือข่ายคนพิการจะได้แสดงออกถึงความเท่าเทียมกัน ที่ทําให้คนพิการสามารถอยู่ร่วมกันในสังคมได้อย่างไร้รอยต่อ อย่างไรก็ตาม มติจากการประชุมครั้งนี้ จะได้นําไปขับเคลื่อนและกําหนดนโยบายด้านคนพิการระดับประเทศที่เป็นรูปธรรม เพื่อให้คนพิการได้รับประโยชน์สูงสุด โดยขอความร่วมมือให้ภาคีเครือข่ายทุกภาคส่วน ร่วมเป็นพลังในการขับเคลื่อนงานด้านคนพิการ เพื่อให้คนพิการสามารถเข้าถึงสิทธิได้อย่างเท่าเทียมและเป็นธรรมอย่างยั่งยืน
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดเชียงราย
วันพุธที่ 30 พฤศจิกายน 2565
ข่าวสารการลงพื้นที่ตรวจราชการ จังหวัดเชียงราย
วันที่ 30 พฤศจิกายน 2565
นายกฯ ตรวจเยี่ยมโรงพยาบาลวัดห้วยปลากั้งเพื่อสังคม จ.เชียงราย มุ่งสืบสานงานด้านทันตกรรมครบวงจร ขอบคุณผู้เกี่ยวข้องร่วมบริจาคด้วยจิตศรัทธา พร้อมเป็นกําลังใจทีมแพทย์พยาบาล เริ่มเปิดให้บริการรักษาฟรีตั้งแต่ 1 ธ.ค. 65
นายกฯ ติดตามผลการดําเนินงานโครงการข้าวรักษ์โลก BCG Model นําร่อง ระยะที่ 1 จ.เชียงราย ย้ําปฏิวัติการทํานาสู่ความยั่งยืน มุ่งหวังผลผลิตมีคุณภาพ เกษตรกรมีรายได้เพียงพอ เป็น smart farmer ที่เท่าทันเทคโนโลยี ช่วยลดต้นทุนการผลิต เป็นมิตรต่อสิ่งแวดล้อม
รัฐบาลไทย-ข่าวทำเนียบรัฐบาล-ออมสินจัดของขวัญปีใหม่ เพิ่มรางวัลพิเศษสลากออมสิน 1 ลบ. 24 รางวัล ลุ้นส่งท้ายปีนี้ พร้อมออกเงินฝากเผื่อเรียกพิเศษ 12 ปี ถอนได้ก่อนครบระยะ ดอกเบี้ยขั้นบันไดสูงสุด 9.99% ไม่หักภาษี
วันพฤหัสบดีที่ 1 ธันวาคม 2565
ออมสินจัดของขวัญปีใหม่ เพิ่มรางวัลพิเศษสลากออมสิน 1 ลบ. 24 รางวัล ลุ้นส่งท้ายปีนี้ พร้อมออกเงินฝากเผื่อเรียกพิเศษ 12 ปี ถอนได้ก่อนครบระยะ ดอกเบี้ยขั้นบันไดสูงสุด 9.99% ไม่หักภาษี
ธ.ออมสินจัดโปรดักส์แคมเปญเป็นของขวัญส่งท้ายปีเก่าและเฉลิมฉลองปีใหม่ 2566 ด้วยการเพิ่มรางวัลสลากออมสินพิเศษ 2 ปี ทั้งแบบใบสลากและสลากออมสินดิจิทัล ธนาคารจัดรางวัลพิเศษสําหรับผู้ที่ฝากระหว่างวันที่ 2 ธ.ค.65 - 31 ม.ค.66
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารมุ่งมั่นภารกิจส่งเสริมให้คนไทยมีการออมที่เพียงพอสําหรับวิถีชีวิตปัจจุบันและอนาคตในยามเกษียณ โดยล่าสุดธนาคารได้จัดโปรดักส์แคมเปญเป็นของขวัญส่งท้ายปีเก่าและเฉลิมฉลองปีใหม่ 2566 ด้วยการเพิ่มรางวัลสลากออมสินพิเศษ 2 ปี ทั้งแบบใบสลากและสลากออมสินดิจิทัล ธนาคารจัดรางวัลพิเศษสําหรับผู้ที่ฝากระหว่างวันที่ 2 ธ.ค.65 - 31 ม.ค.66 โดยเพิ่มเงินรางวัลพิเศษจํานวน 24 รางวัล รางวัลละ 1 ล้านบาท รวมเป็นเงิน 24 ล้านบาท ซึ่งจะทําการออกรางวัล 2 ครั้ง ในวันที่ 30 ธ.ค.65 จํานวน 12 รางวัล และ วันที่ 1 ก.พ.66 อีก 12 รางวัล โดยสลากออมสินพิเศษ 2 ปี (แบบใบสลาก) หน่วยละ 100 บาท ฝากได้ตั้งแต่ 1 หน่วยขึ้นไป รับฝากสําหรับบุคคลธรรมดาอายุ 7 ปี ขึ้นไป และนิติบุคคลทุกประเภท สลากออมสินดิจิทัล 2 ปี หน่วยละ 100 บาท ฝากขั้นต่ํา 10 หน่วย รับฝากสําหรับบุคคลธรรมดาอายุ 15 ปี ขึ้นไป ทั้ง 2 แบบนี้ ไม่จํากัดวงเงินรับฝากสูงสุด โดยในช่วง 2 ปีที่ฝาก จะได้รับสิทธิ์ลุ้นถูกเลขสลากทุกเดือน ทําการออกรางวัลทุกวันที่ 1 ของเดือน รวม 24 ครั้ง มีเงินรางวัลที่ 1 จํานวน 10 ล้านบาท และเมื่อฝากครบ 2 ปี จะได้รับเงินต้นคืนทั้งหมดพร้อมดอกเบี้ย กําหนดดอกเบี้ย 0.15 บาท/หน่วย ทั้งนี้ ผู้ฝากบุคคลธรรมดาไม่ต้องเสียภาษีดอกเบี้ยและเงินรางวัล ผู้ที่สนใจสามารถฝากได้ 2 ช่องทาง คือ ธนาคารออมสินทุกสาขาทั่วประเทศ และ ฝากผ่านแอป MyMo
นอกจากนี้ ล่าสุดธนาคารยังได้เปิดรับฝากเงินประเภท “เงินฝากเผื่อเรียกพิเศษเพื่อการเกษียณ 12 ปี” ซึ่งเป็นเงินฝากระยะยาวตอบโจทย์วัตถุประสงค์การออมเพื่ออนาคต ให้ดอกเบี้ยเพิ่มขึ้นเป็นขั้นบันได (Step Up) ตลอดระยะเวลาที่ฝากเงิน เริ่มต้นปีแรก 1.25% ต่อปี สูงสุดในปีที่ 12 = 9.99% ต่อปี คิดเป็นอัตราดอกเบี้ยเฉลี่ยเท่ากับ 3.67% ต่อปี หรือเทียบเท่าเงินฝากประจํา 4.31% ต่อปี ผู้ฝากเงินได้รับดอกเบี้ยทุกปีและดอกเบี้ยได้รับการยกเว้นภาษี รวมถึงสามารถถอนเงินก่อนครบกําหนดได้แต่จะได้ดอกเบี้ยตามขั้นบันได ทั้งนี้ เปิดรับฝากเฉพาะบุคคลธรรมดา ขั้นต่ํา 100,000 บาท สูงสุดไม่เกิน 500,000 บาท เปิดให้ลงทะเบียนจองสิทธิ์และระบุสาขาที่ต้องการฝากแล้ว ตั้งแต่วันที่ 1-30 ธ.ค.65 นี้เท่านั้น ที่เว็บไซต์ www.gsb.or.th และ Official Line : GSB Society
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีกระทรวงแรงงานได้โควตาจัดส่งแรงงานไทยไปเกาหลีใต้เพิ่มใน 3 กลุ่มแรงงาน เป็น 15,000 คน มั่นใจเป็นโอกาสเพิ่มงาน ยกระดับคุณภาพชีวิตประชาชนไทย
วันพฤหัสบดีที่ 1 ธันวาคม 2565
โฆษกรัฐบาลเผย นายกฯ ยินดีกระทรวงแรงงานได้โควตาจัดส่งแรงงานไทยไปเกาหลีใต้เพิ่มใน 3 กลุ่มแรงงาน เป็น 15,000 คน มั่นใจเป็นโอกาสเพิ่มงาน ยกระดับคุณภาพชีวิตประชาชนไทย
โฆษกรัฐบาลเผย นายกฯ ยินดีกระทรวงแรงงานได้โควตาจัดส่งแรงงานไทยไปเกาหลีใต้เพิ่มใน 3 กลุ่มแรงงาน เป็น 15,000 คน มั่นใจเป็นโอกาสเพิ่มงาน ยกระดับคุณภาพชีวิตประชาชนไทย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบถึงผลการหารือระหว่าง นายสุชาติ ชมกลิ่น รัฐมนตรีว่าการกระทรวงแรงงาน กับ นาย มุน ซึง ฮย็อน (Mr. Moon Seoung-hyun) เอกอัครราชทูตวิสามัญผู้มีอํานาจเต็มแห่งสาธารณรัฐเกาหลีประจําประเทศไทย ซึ่งทําให้ไทยได้โควตาการจัดส่งแรงงานไทยไปทํางานในประเทศเกาหลีเพิ่ม
โฆษกประจําสํานักนายกรัฐมนตรี กล่าวว่าในส่วนของประเด็นแรงงานไทย ที่รัฐบาลได้ให้ความสําคัญ หากไทยจัดส่งแรงงานไปทํางานต่างประเทศจะเป็นโอกาสยกระดับเพิ่มทักษะฝีมือแรงงาน ทําให้คนไทยมีงานทํา นํารายได้กลับมาพัฒนาประเทศ ทั้งนี้ ตลาดแรงงานต่างชาติในสาธารณรัฐเกาหลี นับว่าเป็นตลาดแรงงานที่มีศักยภาพและเป็นตลาดที่น่าสนใจ เนื่องจากแรงงานต่างชาติได้รับความคุ้มครองตามกฎหมายเทียบเท่าคนในชาติ รวมทั้งอัตราค่าจ้างแรงงานค่อนข้างสูง ทําให้มีแรงงานไทยจํานวนมาก เดินทางไปทํางาน ซึ่งจากข้อมูลในเดือน กรกฎาคม ปี 2565 มีจํานวนแรงงานไทยสะสม อยู่ในเกาหลี เป็นจํานวนถึง 12,950 คน
ทั้งนี้ กระทรวงแรงงานรายงานว่า ได้ขอเพิ่มโควตาการจัดส่งแรงงานไทยไปทํางานในประเทศเกาหลีใต้ในปี 2566 ทั้ง 3 กลุ่ม คือ กลุ่มแรก วีซ่าทํางานประเภท E-9 (แรงงานทั่วไป) ที่จัดส่งตามระบบการจ้างแรงงานต่างชาติ (EPS) ขอเพิ่มโควตาจากเดิมที่เคยจัดส่งไปปีละ 2,500 คน เป็น 5,000 คน กลุ่มที่ 2 วีซ่าทํางานประเภท E-7 (แรงงานประเภททักษะ/แรงงานฝีมือ) ไปทํางานสาขาช่างเชื่อม ช่างทาสี ในอุตสาหกรรมอู่ต่อเรือ จํานวน 5,000 คน และกลุ่มที่ 3 วีซ่าทํางานประเภท E-8 (แรงงานเกษตรตามฤดูกาล) จํานวน 5,000 คน รวมเป็นจํานวนทั้งสิ้น 15,000 คน จากเดิม 2,500 คน
ซึ่งในช่วงสัปดาห์การจัดการประชุมเอเปค 2022 ของไทย รัฐมนตรีว่าการกระทรวงแรงงานได้มีโอกาสหารือกับนายกรัฐมนตรีสาธารณรัฐเกาหลี ในประเด็นความร่วมมือด้านแรงงาน จึงได้หยิบยกประเด็นการขอเพิ่มโควตาแรงงาน และการแก้ไขปัญหาแรงงานผิดกฎหมาย
“นายกรัฐมนตรีได้วางแนวทางในการทํางานให้กับคณะรัฐมนตรี โดยให้ความสําคัญกับการช่วยเหลือ ดูแล ชีวิตความเป็นอยู่ของประชาชน เป็นอันดับต้น โดยรัฐมนตรีและหน่วยงานที่เกี่ยวข้องได้ตอบรับและดําเนินการตามข้อสั่งการอย่างต่อเนื่อง ทั้งนี้ การเพิ่มโควตาแรงงานไทยในประเทศเกาหลีจะมีส่วนสําคัญในการเพิ่มรายได้ของแรงงานไทย ยกระดับคุณภาพชีวิตของแรงงานและครอบครัว พัฒนาทักษะและประสบการณ์ ที่จะสามารถนํามาพัฒนาศักยภาพของตนเอง และของประเทศไทยได้ ทั้งนี้ รัฐบาลไม่ได้หยุดการทํางานแต่เพียงเท่านี้ ยังพิจารณาหาช่องทางอื่น ๆ อย่างต่อเนื่องในการพัฒนาศักยภาพและคุณภาพชีวิตของคนไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-ธอส. ยืนยันไม่ปรับขึ้นอัตราดอกเบี้ยเงินกู้ถึงสิ้นเดือนมกราคมปี 2566
วันพฤหัสบดีที่ 1 ธันวาคม 2565
ธอส. ยืนยันไม่ปรับขึ้นอัตราดอกเบี้ยเงินกู้ถึงสิ้นเดือนมกราคมปี 2566
ธอส. พร้อมดูแลลูกค้า ทั้งกลุ่มลูกค้าปัจจุบันของธนาคาร และประชาชนทั่วไปที่ต้องการมีที่อยู่อาศัยเป็นของตนเอง ด้วยการตรึงอัตราดอกเบี้ยเงินกู้ถึงสิ้นเดือนมกราคม ปี 2566 เพื่อสนับสนุนนโยบายรัฐบาลในการช่วยให้ลูกค้าเงินกู้ของธนาคาร
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยภายหลังจากที่ประชุมคณะกรรมการนโยบายการเงิน (กนง.) ในวันนี้ (30 พฤศจิกายน 2565) มีมติให้ปรับขึ้นอัตราดอกเบี้ยนโยบาย 0.25% ต่อปี หรือจาก 1.00% ต่อปี เป็น 1.25% ต่อปี ว่า ธอส. ในฐานะสถาบันการเงินเฉพาะกิจของรัฐ ที่มีพันธกิจ “ทําให้คนไทยมีบ้าน” ยังคงพร้อมดูแลลูกค้า ทั้งกลุ่มลูกค้าปัจจุบันของธนาคาร และประชาชนทั่วไปที่ต้องการมีที่อยู่อาศัยเป็นของตนเอง ด้วยการตรึงอัตราดอกเบี้ยเงินกู้ถึงสิ้นเดือนมกราคม ปี 2566 เพื่อสนับสนุนนโยบายรัฐบาลในการช่วยให้ลูกค้าเงินกู้ของธนาคารที่มีจํานวนเงินสินเชื่อคงค้างในปัจจุบัน ณ วันที่ 31 ตุลาคม 2565 มากกว่า 1.6 ล้านล้านบาท ได้มีเวลาปรับตัวรับกับภาวะดอกเบี้ยขาขึ้นในอนาคตและช่วยบรรเทาค่าใช้จ่ายของลูกค้ากลุ่มที่อาจยังได้รับผลกระทบด้านรายได้จากสถานการณ์ COVID-19 ทั้งนี้ นับตั้งแต่การประชุม กนง. เมื่อวันที่ 10 สิงหาคม 2565 จนถึงปัจจุบัน กนง. ได้ปรับขึ้นอัตราดอกเบี้ยนโยบายมาแล้ว 0.75% ต่อปี แต่ ธอส. ยังคงตรึงอัตราดอกเบี้ยเงินกู้ไว้ในระดับเดิมมาโดยตลอด และในปี 2566 ธนาคารจะทยอยปรับขึ้นเพียง 0.15-0.25% ต่อปี ซึ่งจะไม่ส่งผลกระทบต่อเงินงวดของลูกค้าให้ปรับเพิ่มสูงขึ้น เนื่องจากธนาคารได้จัดทําผลิตภัณฑ์สินเชื่อที่มี Buffer หรือการคํานวณเงินงวดผ่อนชําระเผื่อกรณีมีการปรับอัตราดอกเบี้ยไว้ให้กับลูกค้าอยู่แล้ว
รัฐบาลไทย-ข่าวทำเนียบรัฐบาล-กรมทางหลวงเตรียมเดินหน้าการให้เอกชนร่วมลงทุนโครงการทางหลวงพิเศษระหว่างเมืองหมายเลข 9  สายถนนวงแหวนรอบนอกกรุงเทพมหานคร ตอน ทางยกระดับบางขุนเทียน - บางบัวทอง
วันพฤหัสบดีที่ 1 ธันวาคม 2565
กรมทางหลวงเตรียมเดินหน้าการให้เอกชนร่วมลงทุนโครงการทางหลวงพิเศษระหว่างเมืองหมายเลข 9  สายถนนวงแหวนรอบนอกกรุงเทพมหานคร ตอน ทางยกระดับบางขุนเทียน - บางบัวทอง
...
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้เร่งเดินหน้าพัฒนาโครงสร้างพื้นฐานด้านคมนาคมครอบคลุมพื้นที่ทั่วประเทศ สามารถรองรับการขนส่งและการเดินทางต่อเนื่องอย่างไร้รอยต่อ เพื่อยกระดับคุณภาพชีวิตของประชาชนทุกภาคส่วน ให้ประชาชนได้รับความสะดวกสบาย โดยโครงการก่อสร้างทางหลวงหมายเลข 9 สายถนนวงแหวนรอบนอกกรุงเทพมหานคร ตอน ทางยกระดับบางขุนเทียน - บางบัวทอง หรือถนนกาญจนาภิเษก วงแหวนด้านตะวันตก เป็นหนึ่งในโครงการที่กรมทางหลวง (ทล.) เดินหน้าพัฒนา สําหรับความคืบหน้าการให้เอกชนร่วมลงทุน ปัจจุบันคณะกรรมการนโยบายการร่วมลงทุนระหว่างรัฐและเอกชน หรือคณะกรรมการ PPP สํานักงานคณะกรรมการนโยบายรัฐวิสาหกิจ (สคร.) ได้มีมติเห็นชอบรูปแบบการให้เอกชนร่วมลงทุนโครงการแล้ว เมื่อวันที่ 28 พฤศจิกายน 2565 โดยการให้เอกชนร่วมลงทุนโครงการในครั้งนี้ กําหนดให้เอกชนเป็นผู้รับผิดชอบงานในส่วนการออกแบบและก่อสร้าง พร้อมจัดหาเงินทุนรวมถึงการดําเนินงานและบํารุงรักษา (O&M) เพื่อเป็นการลดภาระงบประมาณภาครัฐในการก่อสร้าง การดําเนินงานและบํารุงรักษาตลอดอายุโครงการ โดยมีวงเงินค่าลงทุนงานโยธาและงานระบบกว่า 51,700 ล้านบาท และค่า O&M กว่า 12,600 ล้านบาท โครงการทางหลวงพิเศษระหว่างเมืองหมายเลข 9 สายถนนวงแหวนรอบนอกกรุงเทพมหานคร ตอน ทางยกระดับบางขุนเทียน - บางบัวทอง จะก่อสร้างเป็นทางยกระดับ ขนาด 6 ช่องจราจร ตามแนวถนนวงแหวนรอบนอกกรุงเทพมหานคร รอบที่ 2 ด้านตะวันตก
โดยมีจุดเริ่มต้นโครงการเชื่อมต่อโครงการทางหลวงพิเศษระหว่างเมืองหมายเลข 9 วงแหวนกาญจนาภิเษก ด้านทิศใต้ โครงการทางหลวงพิเศษหมายเลข 82 สายบางขุนเทียน - บ้านแพ้ว และโครงการทางพิเศษพระราม 3 - ดาวคะนอง - วงแหวนรอบนอกกรุงเทพมหานครด้านตะวันตก บริเวณทางแยกต่างระดับบางขุนเทียน แนวเส้นทางมุ่งหน้าไปทางทิศเหนือข้ามทางรถไฟสายแม่กลอง ถนนเพชรเกษม เชื่อมต่อทางคู่ขนานลอยฟ้าบรมราชชนนี ข้ามทางรถไฟสายใต้ เชื่อมต่อทางพิเศษศรีรัช - วงแหวนรอบนอกกรุงเทพมหานคร เชื่อมต่อทางหลวงพิเศษระหว่างเมืองหมายเลข 81 สายบางใหญ่ - กาญจนบุรี จากนั้นเบี่ยงแนวเส้นทางขนานไปกับรถไฟฟ้าสายสีม่วง และมีจุดสิ้นสุดโครงการบริเวณจุดตัดทางแยกต่างระดับบางบัวทอง เชื่อมต่อโครงการทางหลวงพิเศษระหว่างเมืองหมายเลข 9 วงแหวนกาญจนาภิเษก ช่วงบางบัวทอง - บางปะอิน โดยครอบคลุมพื้นที่ 2 จังหวัด ได้แก่ กรุงเทพมหานคร และจังหวัดนนทบุรี รวมระยะทาง 35.85 กิโลเมตร โดยคาดว่าจะเริ่มก่อสร้างในปี 2567 และเปิดให้บริการเต็มรูปแบบในต้นปี 2571
ทั้งนี้ เมื่อโครงการแล้วเสร็จ จะกลายเป็นโครงข่ายสําคัญที่เชื่อมโยงการเดินทางและการขนส่ง ระหว่างพื้นที่กรุงเทพมหานครและปริมณฑลโดยสมบูรณ์ ซึ่งการเปิดโอกาสให้นักลงทุนได้เข้ามามีร่วมลงทุนในโครงการของรัฐ จะช่วยลดภาระงบประมาณการก่อสร้างของภาครัฐ ลดระยะเวลาการก่อสร้าง ส่งเสริมการจ้างงาน กระตุ้นเศรษฐกิจ ที่สําคัญช่วยเพิ่มขีดความสามารถในการพัฒนาโครงสร้างพื้นฐานด้านคมนาคมขนส่งของไทยให้มีศักยภาพสูงสุด
รัฐบาลไทย-ข่าวทำเนียบรัฐบาล-ดีอีเอส – ไปรษณีย์ไทย เปิดตัว Digital Post ID นวัตกรรมธุรกรรมขนส่งแห่งอนาคต
วันพฤหัสบดีที่ 1 ธันวาคม 2565
ดีอีเอส – ไปรษณีย์ไทย เปิดตัว Digital Post ID นวัตกรรมธุรกรรมขนส่งแห่งอนาคต
ดีอีเอส – ไปรษณีย์ไทย เปิดตัว Digital Post ID นวัตกรรมธุรกรรมขนส่งแห่งอนาคต
วันนี้(1ธันวาคม2565) นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เป็นประธานแถลงข่าวเปิดตัว“ดิจิทัลโพสต์ไอดี” ( Digital Post ID)ทางเลือกใหม่ที่พัฒนาขึ้นจากการใช้ชื่อที่อยู่ให้สามารถระบุตําแหน่งสถานที่และการขนส่งแบบEasy Privacy SecurityและDigital Economyรวมทั้งยังสามารถเชื่อมโยงไปสู่การพัฒนาเส้นทางขนส่งการป้องกันการปลอมแปลงตัวตนเป็นต้นปัจจุบันอยู่ระหว่างการทดสอบระบบและรับฟังความคิดเห็นจากหน่วยงานที่เกี่ยวข้องตั้งเป้าเปิดใช้งานในปี2566โดยมีศาสตราจารย์พิเศษวิศิษฏ์วิศิษฏ์สรอรรถปลัดกระทรวงฯ,ดร.ณัฐพลณัฏฐสมบูรณ์รองปลัดกระทรวงฯ,ดร.ดนันท์สุภัทรพันธุ์กรรมการผู้จัดการใหญ่บริษัทไปรษณีย์ไทยจํากัดพร้อมด้วยคณะผู้บริหารร่วมงานณไปรษณีย์ไทยจํากัด(สํานักงานใหญ่)
___________________
รัฐบาลไทย-ข่าวทำเนียบรัฐบาล-“อนุทิน” ย้ำ “โควิด” คุกคามกลุ่มไม่ได้รับวัคซีน กลุ่ม 608 อันตรายสุด ขอคนไทยฉีดวัคซีนให้ครบ 4 เข็ม
วันพฤหัสบดีที่ 1 ธันวาคม 2565
“อนุทิน” ย้ํา “โควิด” คุกคามกลุ่มไม่ได้รับวัคซีน กลุ่ม 608 อันตรายสุด ขอคนไทยฉีดวัคซีนให้ครบ 4 เข็ม
รองนายกรัฐมนตรีและรัฐมนตรีว่าการกระทรวงสาธารณสุข ย้ํา “โควิด” คุกคามกลุ่มผู้ไม่ได้รับวัคซีน ยิ่งเป็นกลุ่มเสี่ยง 608 ยิ่งอันตราย ขอคนไทยรับวัคซีนให้ครบ 4 เข็ม ช่วยลดความรุนแรงและการเสียชีวิต เน้นเข้าถึงบริการจุดฉีดง่ายขึ้น
รองนายกรัฐมนตรีและรัฐมนตรีว่าการกระทรวงสาธารณสุข ย้ํา “โควิด” คุกคามกลุ่มผู้ไม่ได้รับวัคซีน ยิ่งเป็นกลุ่มเสี่ยง608 ยิ่งอันตราย ขอคนไทยรับวัคซีนให้ครบ 4 เข็ม ช่วยลดความรุนแรงและการเสียชีวิต เน้นเข้าถึงบริการจุดฉีดง่ายขึ้น มีหน่วยเคลื่อนที่ให้บริการ รองรับช่วงปลายปีที่มีกิจกรรมจํานวนมาก มีนักท่องเที่ยวต่างชาติเข้ามาอาจทําให้ติดเชื้อมากขึ้น พร้อมมอบโล่เชิดชูกลุ่มแพทย์ช่วยดูแลคนเจ็บเหตุหนองบัวลําภู
วันนี้ (1 ธันวาคม 2565) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมผู้บริหารระดับสูงกระทรวงสาธารณสุข ครั้งสุดท้ายของปี 2565 พร้อมมอบโล่ประกาศเกียรติคุณให้แก่คณะแพทย์และบุคลากรที่เกี่ยวข้องกับการดูแลผู้บาดเจ็บจากเหตุการณ์ที่จังหวัดหนองบัวลําภู และให้สัมภาษณ์ภายหลังการประชุม ว่า ที่ประชุมได้ยืนยันถึงเรื่องคนไทยทุกคนควรได้รับวัคซีนป้องกันโควิด19 ให้ครบ 4 เข็ม ตามมติจากที่ประชุมศูนย์ปฏิบัติการฉุกเฉินด้านสาธารณสุข (EOC)กรณีโรคโควิด 19 เนื่องจากมีข้อมูลว่าจะช่วยให้มีความปลอดภัย หากติดเชื้ออาการจะไม่รุนแรงหรือเสียชีวิต ซึ่งเดือนนี้เป็นเดือนสุดท้ายของปี จะมีการท่องเที่ยว มีกิจกรรมการเดินทางจํานวนมาก ผู้ประกอบการต้องรับลูกค้าเพิ่มขึ้น มีนักท่องเที่ยวจากต่างประเทศเข้ามา จึงอาจมีความเสี่ยงเกิดการแพร่เชื้อได้ ทั้งนี้ ได้มอบหมายให้สถานพยาบาลทุกระดับเตรียมความพร้อมให้บริการวัคซีนโควิดแก่ประชาชน รวมถึงจัดหน่วยเคลื่อนที่ไปให้บริการในพื้นที่เพื่ออํานวยความสะดวกด้วย
นายอนุทินกล่าวต่อว่า สําหรับกลุ่มที่ยังไม่เคยฉีดวัคซีนเลย ขอให้มาฉีดวัคซีนเช่นกัน เนื่องจากข้อมูลทั่วโลกพบว่า โรคโควิด19 จะคุกคามผู้ไม่ได้รับวัคซีนได้มากที่สุด ยิ่งเป็นกลุ่ม 608 ยิ่งมีอันตราย เสี่ยงที่จะป่วยหนักและเสียชีวิตได้ แต่หากรับวัคซีนแล้ว โดยเฉพาะเข็ม 4 จะช่วยลดความเสี่ยงตรงนี้ได้อย่างมาก ซึ่งวัคซีนขณะนี้มีเพียงพอ สถานพยาบาลมีความพร้อมดูแล ส่วนผู้ประสงค์รับมากกว่า 4 เข็ม เนื่องจากมีความเสี่ยง เช่น ต้องเดินทางไปประเทศที่สุ่มเสี่ยง ต้องพบปะผู้คนจํานวนมากตลอดเวลา ให้บริการสาธารณะ ขนส่ง ต้องดูแลลูกค้า เป็นต้น ก็สามารถแจ้งความต้องการได้
นอกจากนี้ ที่ประชุมยังหารือถึงนโยบายของขวัญปีใหม่ ซึ่งจะเน้นเรื่องการดูแลผู้สูงอายุให้สามารถพึ่งพาตนเองได้ เพื่อรองรับการเป็นสังคมสูงอายุของประเทศไทย โดยมอบหมายให้กองยุทธศาสตร์และแผนงาน สํานักงานปลัดกระทรวงสาธารณสุข เร่งวางยุทธศาสตร์และวิธีการที่เหมาะสม โดยเรื่องการดูแลผู้สูงอายุนี้จะส่งผลดีต่อคุณภาพชีวิตของกลุ่มวัยอื่นด้วย เพราะหากผู้สูงอายุเจ็บป่วย มีภาวะพึ่งพิง จะส่งผลไปถึงลูกหลานต้องมาดูแล ทําให้สูญเสียโอกาสการทํางานและสร้างรายได้
******************************************* 1 ธันวาคม 2565
รัฐบาลไทย-ข่าวทำเนียบรัฐบาล-“ธ สถิตในดวงใจ…นิรันดร์” สป. จัดกิจกรรมน้อมรำลึกวันคล้ายวันพระบรมราชสมภพ ในหลวง ร.9
วันพฤหัสบดีที่ 1 ธันวาคม 2565
“ธ สถิตในดวงใจ...นิรันดร์” สป. จัดกิจกรรมน้อมรําลึกวันคล้ายวันพระบรมราชสมภพ ในหลวง ร.9
“ธ สถิตในดวงใจ...นิรันดร์” สป. จัดกิจกรรมน้อมรําลึกวันคล้ายวันพระบรมราชสมภพ ในหลวง ร.9
“ธ สถิตในดวงใจ...นิรันดร์” สป. จัดกิจกรรมน้อมรําลึกวันคล้ายวันพระบรมราชสมภพ ในหลวง ร.9
(30 พฤศจิกายน 2565 เวลา 08.30) สํานักงานปลัดกระทรวงกลาโหมขอร่วมน้อมรําลึกในพระมหากรุณาธิคุณจัดกิจกรรมเนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 5 ธันวาคม 2565 ระหว่าง 1 - 6 ธันวาคม 2565 โดยมี พลเอก สนิธชนก สังขจันทร์ ปลัดกระทรวงกลาโหม เป็นประธานในพิธี ณ ห้องพินิตประชานาถ ในศาลาว่าการกลาโหม
สําหรับภายในกิจกรรมประกอบด้วยการบรรยายพิเศษเกี่ยวกับพระราชประวัติ และพระราชกรณียกิจฯ การมอบพันธุ์ไม้มีค่าให้กับผู้แทนหน่วย ศอว.ศอพท. และ รวท.อท.ศอพท. โดยหลังจากนั้นปลัดกระทรวงกลาโหมและคณะตรวจเยี่ยม ได้ร่วมทํากิจกรรมจิตอาสาพัฒนา ทําความสะอาดคลองคูเมืองเดิมและบริเวณโดยรอบศาลาว่าการกลาโหม รวมทั้งเยี่ยมชมและรับฟังการบรรยายพิพิธภัณฑ์ศาลาว่าการกลาโหม พิพิธภัณฑ์ปืนใหญ่ และนิทรรศการเฉลิมพระเกียรติฯ บริเวณด้านหน้าศาลาว่าการกลาโหม
ทั้งนี้ ถือเป็นโอกาสอันดีที่กําลังพลทุกนายได้มาร่วมกันเทิดพระเกียรติ แสดงออกถึงความจงรักภักดี และ
น้อมรําลึกในพระมหากรุณาธิคุณ ของในหลวงรัชกาลที่ 9 ถือเป็นการสืบสานพระราชปณิธานด้านการอนุรักษ์ทรัพยากรธรรมชาติ ตลอดจนการพัฒนาทรัพยากรดินซึ่งเป็นพื้นฐานสําคัญเพื่อสร้างความมั่นคงทางด้านอาหาร และส่งเสริมให้กําลังพล สํานักงานปลัดกระทรวงกลาโหม ครู นักเรียน และทุกท่านได้ตระหนักถึงคุณค่า และร่วมกันดูแลรักษาทรัพยากรดินให้สามารถใช้ประโยชน์ได้อย่างยั่งยืนต่อไป
รัฐบาลไทย-ข่าวทำเนียบรัฐบาล-กรมการขนส่งทางราง จัดประชุมคณะกรรมการประสานงานภายใต้การดำเนินการจัดทำแผนแม่บทระบบขนส่งมวลชนทางรางในเขตกรุงเทพมหานครและปริมณฑล พื้นที่ต่อเนื่อง ระยะที่ 2 (M-MAP2) ครั้งที่ 2/2565
วันพฤหัสบดีที่ 1 ธันวาคม 2565
กรมการขนส่งทางราง จัดประชุมคณะกรรมการประสานงานภายใต้การดําเนินการจัดทําแผนแม่บทระบบขนส่งมวลชนทางรางในเขตกรุงเทพมหานครและปริมณฑล พื้นที่ต่อเนื่อง ระยะที่ 2 (M-MAP2) ครั้งที่ 2/2565
.....
กรมการขนส่งทางราง (ขร.) กระทรวงคมนาคมจัดประชุม “คณะกรรมการประสานงานภายใต้การดําเนินการจัดทําแผนแม่บทระบบขนส่งมวลชนทางรางในเขตกรุงเทพมหานครและปริมณฑล พื้นที่ต่อเนื่อง ระยะที่ 2 (M-MAP2) (Joint Coordinating Committee : JCC) ครั้งที่ 2/2565 ซึ่งมีคณะทํางานฝ่ายไทย นําโดย นายพิเชฐ คุณาธรรมรักษ์ อธิบดีกรมการขนส่งทางราง เป็นประธานการประชุม พร้อมด้วยผู้แทนจากหน่วยงานต่าง ๆ ที่เกี่ยวข้องกับระบบขนส่งมวลชนทางราง และคณะทํางานฝ่ายญี่ปุ่น นําโดยนายคาวาเบะ เรียวอิจิ ผู้แทนอาวุโส จากองค์การความร่วมมือระหว่างประเทศของญี่ปุ่น หรือ JICA (Japan International Cooperation Agency) และเจ้าหน้าที่ JICA เข้าร่วมประชุม โดยการประชุมดังกล่าวเกิดขึ้นจากการที่ ขร. ได้ลงนามความร่วมมือทางวิชาการ Record of Discussion (R/D) ภายใต้การดําเนินโครงการ “The Project for Enhancing Capacity for Formulation of The Second Mass Rapid Transit Master Plan in Bangkok Metropolitan Region (M-MAP2)” ร่วมกับ JICA เพื่อสนับสนุนการจัดทํา M-MAP2 ให้มีประสิทธิภาพและบรรลุผลตามเป้าหมายที่วางไว้
อธิบดีกรมการขนส่งทางราง ประธานการประชุม กล่าวว่า ที่ประชุมได้มีการหารือถึงปรับปรุงแก้ไขกิจกรรม M-MAP2 ภายใต้ความร่วมมือระหว่าง ขร. กับ JICA เพื่อให้ทั้งสองฝ่ายมีการดําเนินงานที่สอดคล้องกัน และได้รายงานความคืบหน้าของผลการดําเนินงานโครงการ M-MAP2 ประกอบด้วย 1. ผลความคืบหน้าการศึกษาเรื่องการคาดการณ์ความต้องการเดินทาง (Demand Forecasting) และการสํารวจการจราจร (Traffic Surveys) 2. ความคืบหน้าของการพัฒนาโครงข่ายรถไฟและการวางแผนเส้นทางรถไฟ และได้มีการยืนยันแผนการดําเนินงานจากทั้งฝ่ายไทยและฝ่ายญี่ปุ่น โดยยืนยันว่าแบบจําลองที่จะใช้ในการกําหนดเส้นทางรถไฟจะสามารถเริ่มดําเนินการได้ในเดือนมกราคม พ.ศ. 2566 และนําผลที่ได้จากแบบจําลองมากําหนดเส้นทางรถไฟต่อไป โดยปัจจุบันคณะทํางานมีการกําหนดแผนการทํางาน รวมทั้งได้รับการยืนยันแผนจากทั้ง 2 ฝ่ายเรียบร้อยแล้ว และคณะทํางานจะนําข้อคิดเห็นต่างๆ ในที่ประชุมไปดําเนินการ ในเรื่องโครงการ M-MAP2 ซึ่งเมื่อแล้วเสร็จจะกลายเป็นโครงการตัวอย่างที่ประสบความสําเร็จและเป็นประโยชน์กับประชาชนต่อไป
ทั้งนี้ เมื่อวันที่ 29 พฤศจิกายน 2565 คณะรัฐมนตรีได้มีมติเห็นชอบ Minutes Of Corporation (MOC) ซึ่ง M-MAP2 เป็นส่วนหนึ่งของ MOC ทั้งฉบับเก่าและฉบับใหม่ และสัปดาห์หน้ารองนายกรัฐมนตรี นายอนุทิน ชาญวีรกูล และท่านรัฐมนตรีว่าการกระทรวงคมนาคม นายศักดิ์สยาม ชิดชอบ จะลงนามใน MOC ร่วมกับรัฐมนตรีว่าการกระทรวงที่ดิน โครงสร้างพื้นฐาน การขนส่ง และการท่องเที่ยว (Minister of Land, Infrastructure, Transport and Tourism : MLIT) ของประเทศญี่ปุ่น ณ กรุงโตเกียว โดยเป็นการลงนามความร่วมมือที่จะทําให้การพัฒนาระบบรางเป็นไปด้วยความราบรื่นยิ่งขึ้น
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการแถลงข่าว โครงการแฟชั่นวีค ผ้าไหมไทย นานาชาติ ครั้งที่ 3 Thai Silk International Fashion Week
วันพฤหัสบดีที่ 1 ธันวาคม 2565
รองนายกรัฐมนตรี เป็นประธานการแถลงข่าว โครงการแฟชั่นวีค ผ้าไหมไทย นานาชาติ ครั้งที่ 3 Thai Silk International Fashion Week
รองนายกรัฐมนตรี เป็นประธานการแถลงข่าว โครงการแฟชั่นวีค ผ้าไหมไทย นานาชาติ ครั้งที่ 3 Thai Silk International Fashion Week
รองนายกรัฐมนตรี เป็นประธานการแถลงข่าว โครงการแฟชั่นวีค ผ้าไหมไทย นานาชาติ ครั้งที่ 3 Thai Silk International Fashion Week
เมื่อเร็วๆ นี้ ศาสตราจารย์ ดร.วิษณุ เครืองาม รองนายกรัฐมนตรี เป็นประธานการแถลงข่าว โครงการแฟชั่นวีค ผ้าไหมไทย นานาชาติ ครั้งที่ 3 Thai Silk International Fashion Week โดยมี ดร.สุมาลี อุทัยเฉลิม ที่ปรึกษารองนายกรัฐมนตรี Mr.Saif Alshamsi เอกอัครราชทูตประเทศสหรัฐอาหรับเอมิเรตส์ นางโชติกา อัครกิจโสภากุล รองปลัดกระทรวงวัฒนธรรม แขกผู้มีเกียรติ และสื่อมวลชน เข้าร่วม ณ ตึกนารีสโมสร ทําเนียบรัฐบาล
รัฐบาลไทย-ข่าวทำเนียบรัฐบาล-รฟท. ชี้แจงการสำรองที่นั่งล่วงหน้า เป็นไปตามขั้นตอน ยืนยันไม่มีการจำหน่ายตั๋วล่วงหน้าให้กับเอเยนต์
วันพฤหัสบดีที่ 1 ธันวาคม 2565
รฟท. ชี้แจงการสํารองที่นั่งล่วงหน้า เป็นไปตามขั้นตอน ยืนยันไม่มีการจําหน่ายตั๋วล่วงหน้าให้กับเอเยนต์
พร้อมให้บริการ และอํานวยความสะดวกแก่ผู้โดยสารทุกท่านอย่างเท่าเทียม
​การรถไฟแห่งประเทศไทย (รฟท.) กระทรวงคมนาคม เปิดเผยข้อเท็จจริงถึงกรณีสื่อสังคมออนไลน์ เผยแพร่ข้อความ “รถไฟฟีเวอร์? ผู้โดยสารโวยระบบจองตั๋วเต็มตั้งแต่นาทีแรกสงสัยใครจอง รวมถึงร้องว่าพบตั๋วผีรถไฟ ซึ่ง รฟท. ขอยืนยันว่าขั้นตอนการสํารองที่นั่งล่วงหน้าทุกช่องทางเป็นไปตามขั้นตอนตามระบบ และให้บริการผู้โดยสารทุกท่านอย่างเท่าเทียม
​ฝ่ายบริการโดยสารรฟท. ขอเรียนชี้แจงว่า ปัจจุบัน รฟท. ได้เปิดให้สํารองที่นั่งล่วงหน้าได้ 30 วัน โดยผู้ใช้บริการ 1 ท่านสามารถสํารองที่นั่งล่วงหน้าได้สูงสุด 10 ที่นั่ง/ครั้งซึ่งมีช่องทางการสํารองที่นั่งล่วงหน้า 4 ช่องทาง ประกอบด้วย
​1. ช่องจําหน่ายตั๋วโดยสาร จํานวน 581 ช่อง ที่สถานีรถไฟทั่วประเทศ (444 สถานี)
​2. เว็บไซต์ : www.dticket.railway.co.th
​3. ศูนย์บริการข้อมูลลูกค้าสัมพันธ์ (Call Center) หมายเลขโทรศัพท์ : 1690
​4. Mobile Application : D-ticket
​ทั้งนี้ จากการตรวจสอบการสํารองที่นั่งตามประเด็นในสื่อสังคมออนไลน์เบื้องต้นพบว่า ในวันที่ 27 พฤศจิกายน 2565 เป็นวันเปิดให้สํารองที่นั่งล่วงหน้าในวันหยุดช่วงเทศกาลปีใหม่วันแรก ซึ่งเป็นวันหยุดเทศกาลปีใหม่และเป็นวันหยุดยาวต่อเนื่องหลายวัน ทําให้การเดินทางในช่วงดังกล่าวได้รับความสนใจจากประชาชนจํานวนมาก แม้จะมีการเพิ่มตู้โดยสารเต็มกําลังลากจูงแล้ว ก็ยังไม่เพียงพอต่อความต้องการของผู้โดยสาร รวมถึงช่องทางการสํารองที่นั่งของการรถไฟฯนั้นมีหลายช่องทาง จึงทําให้จํานวนที่นั่งเต็มในเวลาอันรวดเร็ว จากสถิติพบว่า ระหว่างวันที่ 27 - 29 พฤศจิกายน 2565 มีผู้ใช้บริการสํารองตั๋วโดยสารผ่านช่องทาง Call Center จํานวน 767 ที่นั่ง Mobile Application จํานวน 6,712 ที่นั่ง เว็บไซต์ dticket.railway.co.th จํานวน 7,398 ที่นั่ง และที่สถานีอีก 5,941 ที่นั่ง รวมทั้งสิ้น 20,818 ที่นั่ง
สําหรับประเด็นการกันโควตาให้กับเอเยนต์ไปขายต่อให้ชาวต่างชาติมากจนเกินไปหรือไม่นั้น ทาง รฟท.ขอเรียนว่า รฟท. ไม่มีนโยบายในการกันโควตาให้กับเอเยนต์แต่อย่างใด การรถไฟฯให้บริการโดยมุ่งเน้นการให้บริการอย่างเท่าเทียมกัน
​อนึ่ง รฟท. มีความมุ่งมั่นในการพัฒนาและปรับปรุงการให้บริการในทุกๆด้าน เพื่อให้เกิดความพึงพอใจสูงสุดแก่ผู้ใช้บริการทุกคน ยึดหลักความสะดวก ปลอดภัย ให้ผู้โดยสารทุกท่านอย่างเท่าเทียม ทั้งนี้รฟท. ขอขอบคุณทุกๆความคิดเห็นและข้อเสนอแนะต่างๆ รวมถึงสื่อมวลชนที่เป็นสื่อกลางในการเผยแพร่ความคิดเห็นและข้อเสนอแนะให้ ซึ่ง รฟท. จะนําข้อมูลต่าง ๆ เหล่านี้มาพัฒนาและปรับปรุงการบริการให้ดียิ่งขึ้นต่อไป
รัฐบาลไทย-ข่าวทำเนียบรัฐบาล-​PM pleased with Thailand’s regional economic performances for October 2022
วันพฤหัสบดีที่ 1 ธันวาคม 2565
​PM pleased with Thailand’s regional economic performances for October 2022
​PM pleased with Thailand’s regional economic performances for October 2022
November 30, 2022, Deputy Government Spokesperson Ratchada Thanadirek disclosed that Prime Minister and Defense Minister Gen. Prayut Chan-o-cha is pleased with Thailand’s regional economic performance report for October 2022, proposed by Ministry of Finance’s Fiscal Policy Office, according to which regional economy has continued to be supported by tourism activities. Economy in the South, North, and Northeast have additionally been boosted by private sector consumption, while all the regions saw an increase in consumer confidence index.
Economic performance of the South: Value Added Tax collected in October 2022 increased in real term at 22.8% per year. Consumer confidence index is at 42.2, an increase from 40.7 the previous month. Industries sentiment index also increased from 88.1 in the previous month to 92.6
Economic performance of the North: Value Added Tax collected in October 2022 increased in real term at 23.3% per year. Consumer confidence index is at 48.2, an increase from 47.0 the previous month. Industries sentiment index decreased from 76.1 in the previous month to 75.8
Economic performance of the Northeast: Value Added Tax collected in October 2022 increased in real term at 24.5% per year. Consumer confidence index is at 50.2, an increase from 48.7 the previous month. Industries sentiment index decreased from 88.4 in the previous month to 87.4
Economic performance of the East: Value Added Tax collected in October 2022 increased in real term at 10.9% per year. Consumer confidence index is at 49.0, an increase from 47.5 the previous month. Industries sentiment index also increased from 100.7 in the previous month to 102.4
Economic performance of the West: Value Added Tax collected in October 2022 increased in real term at 44.9% per year. Consumer confidence index is at 45.0, an increase from 43.5 the previous month. Industries sentiment index also increased from 95.3 in the previous month to 98.2
Economic performance of Bangkok and vicinity: Value Added Tax collection in October 2022 has decelerated. Consumer confidence index is at 44.8, an increase from 43.3 the previous month. Industries sentiment index also increased from 95.3 in the previous month to 98.2
Economic performance of the Central: Value Added Tax collection in October 2022 has decelerated. Consumer confidence index is at 45.0, an increase from 43.5 the previous month. Industries sentiment index also increased from 95.3 in the previous month to 98.2
According to the Deputy Government Spokesperson, the Government is confident that Thai economy has stably recovered. Economic growth of 3.5-4% and export expansion of 3-5% are expected for next year. The Government also strives to promote investment, border trade and economy, and export. Implementation of infrastructure development projects will be expedited during the next 8-10 years to further improve the country’s logistics system.
รัฐบาลไทย-ข่าวทำเนียบรัฐบาล-"อนุชา" นำคณะ สคบ. ลงพื้นที่ติดตามสัญญาจองรถ ในงาน Motor Expo ครั้งที่ 39 สร้างความเชื่อมั่นรัฐบาลคุ้มครองผู้บริโภคทุกมิติ
วันพฤหัสบดีที่ 1 ธันวาคม 2565
"อนุชา" นําคณะ สคบ. ลงพื้นที่ติดตามสัญญาจองรถ ในงาน Motor Expo ครั้งที่ 39 สร้างความเชื่อมั่นรัฐบาลคุ้มครองผู้บริโภคทุกมิติ
"อนุชา" นําคณะ สคบ. ลงพื้นที่ติดตามสัญญาจองรถ ในงาน Motor Expo ครั้งที่ 39 สร้างความเชื่อมั่นรัฐบาลคุ้มครองผู้บริโภคทุกมิติ
วันนี้ (1 ธันวาคม 2565) นายอนุชา นาคาศัย รัฐมนตรีประจําสํานักนายกรัฐมนตรี นําคณะประกอบด้วย นายสัณหพจน์สุขศรีเมือง สมาชิกสภาผู้แทนราษฎร จังหวัดนครศรีธรรมราช นายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี นายชนะศักดิ์ อัตถาวงศ์ ที่ปรึกษารัฐมนตรีประจําสํานักนายกรัฐมนตรี นายธสรณ์อัฑฒ์ ธนิทธิพันธ์ เลขาธิการคณะกรรมการคุ้มครองผู้บริโภค และคณะเจ้าหน้าที่สํานักงานคณะกรรมการคุ้มครองผู้บริโภค (สคบ.) ลงพื้นที่ติดตามการจัดงาน "มหกรรมยานยนต์ ครั้งที่ 39" Motor Expo ณ อาคารชาเลนเจอร์ 1-3 ศูนย์ประชุมอิมแพค เมืองทองธานี จ.นนทบุรี โดยมี นายขวัญชัย ปภัสร์พงษ์ ประธานจัดงาน พร้อมคณะผู้บริหาร ให้การต้อนรับ
การลงพื้นที่ครั้งนี้เพื่อตรวจสอบและติดตามผู้ประกอบการธุรกิจขายรถยนต์ที่มีการจองภายในงาน ซึ่งที่ผ่านมา สคบ. ได้รับเรื่องร้องทุกข์จากผู้บริโภค เกี่ยวกับปัญหาผู้ประกอบการจัดทําสัญญาจองรถยนต์ที่ไม่เป็นธรรม โดยพบว่าผู้ประกอบการบางรายกรอกรายละเอียดไม่ครบถ้วนกับสัญญาการจองรถยนต์ การส่งมอบไม่เป็นไปตามสัญญาที่กําหนด เป็นผลให้ผู้บริโภคไม่ได้รับการอนุมัติสินเชื่อทั้งที่มีการวางเงินจองเป็นที่เรียบร้อยแล้ว สร้างความเดือดร้อนแก่ผู้บริโภคหลายราย สคบ. โดยคณะกรรมการว่าด้วยสัญญา จึงได้ออกประกาศคณะกรรมการว่าด้วยสัญญา เรื่อง ให้ธุรกิจการขายรถยนต์ที่มีการจองเป็นธุรกิจที่ควบคุมสัญญา พ.ศ.2551 ซึ่งเป็นกฎหมายที่ออกมาเพื่อคุ้มครองและให้ความเป็นธรรมแก่ผู้บริโภค โดยรัฐมนตรีประจําสํานักนายกรัฐมนตรีได้เยี่ยมชมนิทรรศการการแสดงยานยนต์และร่วมตรวจสอบสัญญาการจองรถยนต์ของผู้ประกอบการภายในงาน
รัฐมนตรีประจําสํานักนายกรัฐมนตรี กล่าวว่า จากการลงพื้นที่พบว่าผู้ประกอบการทุกรายให้ความร่วมมือกับการดําเนินงานของ สคบ. เป็นอย่างดี โดยมีการระบุเนื้อหาในสัญญาการจองโดยละเอียดและชัดเจน ขอให้พี่น้องประชาชนที่ทําการจองรถยนต์หรือยานยนต์ภายในงานมั่นใจได้ว่าจะได้รับความเป็นธรรม เพราะผู้ประกอบการปฏิบัติตามกฏ ระเบียบของ สคบ. อย่างเคร่งครัด โดยรูปแบบของสัญญาได้มาตรฐานเป็นไปตามที่ สคบ. กําหนด สิ่งนี้จึงสร้างความมั่นใจให้แก่ประชาชนได้ว่า สคบ. จะดําเนินการคุ้มครองและดูแลเพื่อให้ประชาชนได้รับความเป็นธรรมและไม่ถูกเอาเปรียบจากกลุ่มผู้ประกอบการ
.
รัฐมนตรีประจําสํานักนายกรัฐมนตรี กล่าวเพิ่มเติมว่า ขณะนี้ทาง สคบ. กําลังพิจารณาออกกฎหมายเพิ่มเติมเพื่อคุ้มครองประชาชนที่ได้รับผลกระทบจากความชํารุดบกพร่องของสินค้า โดยเฉพาะรถยนต์และสินค้าอิเล็กทรอนิคส์ ซึ่งขณะนี้อยู่ระหว่างการพิจารณาตัวกฎหมาย คาดว่าเมื่อเรียบร้อยแล้วจะนํามาบังคับใช้เพื่อเพิ่มความมั่นใจแก่ผู้บริโภคว่ารัฐบาลมิได้นิ่งนอนใจในการให้ความช่วยเหลือและคุ้มครองสิทธิ์ของผู้บริโภคทุกด้าน
.
สําหรับงาน "มหกรรมยานยนต์ ครั้งที่ 39" Motor Expo จัดขึ้น ณ อาคารชาเลนเจอร์ 1-3 ศูนย์ประชุมอิมแพค เมืองทองธานี จ.นนทบุรี ระหว่างวันที่ 1-12 ธันวาคม 2565 โดยมีการแสดงรถยนต์จาก 35 ผู้ผลิตจาก 10 ประเทศ รถจักรยานยนต์ 17 ผู้ผลิตจาก 8 ประเทศ และอุปกรณ์ที่เกี่ยวข้องอีกกว่า 300 รายการ